Diari Oficial de la Generalitat Valenciana


Sumari del DOGV 5335, del 30-08-2006 (2006/10499)

Informació pública del projecte de reparcel·lació forçosa del programa pel desenvolupament de l'actuació integrada del sol urbanitzable industrial sector 5 El Rincón de Buñol.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5335

Data del DOGV
:   30-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10090


Organisme emissor
:   Martinez Loriente, SA

Tipus de document
:   Anunci

Informació pública del projecte de reparcel·lació forçosa del programa pel desenvolupament de l'actuació integrada del sol urbanitzable industrial sector 5 El Rincón de Buñol. [2006/M10050]   
Als efectes prevists en la Llei 16/2005, de 30 de desembre, de la Generalitat, Urbanística Valenciana (LUV), i el Decret 67/2006, de 12 de maig, del Consell de la Generalitat, pel qual s'aprova el Reglament d'Ordenació i Gestió Territorial i Urbanística, es posa en coneixement dels titulars de finques registrals afectades que el 15 de juliol de 2004, va ser adjudicat a Martínez Loriente, SA el programa d'actuació integrada de desenvolupament del sol urbanitzable sector 5 El Rincón del Pla General d'Ordenació Urbana de Buñol (PGOU). La Comissió Territorial d'Urbanisme, mitjançant Resolució de 2 de juny de 2005, aprovà el document d'homologació i del pla parcial del sector a la Llei Reguladora de l'Activitat Urbanística (LRAU), es va publicar la dita resolució junt amb les normes urbanístiques del pla parcial en el Butlletí Oficial de la Província de València número 185, de 6 d'agost de 2005, es va aprovar definitivament el 12 de maig de 2006, per acord de la Comissió Territorial d'Urbanisme de València, i es va publicar l'indicat acord en el Diari Oficial de la Generalitat número 5.315, d'1 d'agost de 2006. Amb data d'entrada al Registre de la Conselleria de Territori i Habitatge, del 25 d'octubre de 2005, va ser sol·licitada inscripció de l'indicat programa al Registre de Programes que es troba al Servei Territorial de la Conselleria, segons escrit número d'eixida 5.438/05. Amb data 9 de novembre de 2005, s'inserí al BOPV número 266, anunci relatiu a l'aprovació i adjudicació del programa, el que comporta l'executivitat d'este, conforme als articles 59.2 i 47.8 de la Llei Reguladora de l'Activitat Urbanística (LRAU). Amb data 9 de febrer de 2006 es firmà conveni amb l'Ajuntament de Buñol pel qual Martínez Loriente, SA es comprometia a l'execució del programa d'actuació integrada per al desenvolupament del sòl urbanitzable industrial sector 5 El Rincón, d'acord amb l'alternativa tècnica i la proposició juridicoeconòmica que presentà conforme van ser aprovades per l'Ajuntament en Ple, en sessió celebrada el 15 de juliol de 2004.  
En compliment del referit planejament, Martínez Loriente, SA ha formulat projecte de reparcel·lació forçosa de la dita unitat d'execució a l'empara del previst en l'article 169.5 de la Llei Urbanística Valenciana (d'ara endavant LUV), en relació amb l'article 416 del Reglament d'Ordenació i Gestió Territorial i Urbanística (d'ara endavant ROGTU).  
En aplicació de l'establit en l'article 416.1 ROGTU, en relació amb l'article 177.1.a) de la LUV, és procedent sotmetre el referit projecte amb tota la documentació annexa a informació pública durant un mes comptat a partir del següent dia de la publicació d'aquest anunci en el Diari Oficial de la Generalitat.   
Es fa constar que durant el dit termini, els interessats en aquest procediment podran formular qualssevol al·legacions que al seu dret convinguen, tot això segons els terminis i les condicions de la LUV i del ROGTU, i a este efecte qualsevol interessat podrà consultar el projecte de reparcel·lació forçosa depositat a la notaria de Consuelo Bombal Quirós, situada al carrer de l'Alcalde Joaquín Masmano Ibáñez, 16, 1r, 1a, de Buñol (46192), el dies hàbils en horari de 10.00 a 13.00 hores.  
Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i documents que s'hi acompanyen, o sol·licitar que esta se li exhibisca.   
Així mateix, la referida documentació, així com l'expedient administratiu, podran ser consultats als locals de l'Ajuntament de Bunyol, carrer del Cid, 20, de Buñol (46285), els dies hàbils en idèntic horari.  
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació serveix com a requeriment per a l'aportació de la indicada informació, i s'avisa així mateix que l'omissió, errada o falsedat d'aquestes declaracions no podrà afectar el resultat objectiu de la reparcel·lació. En cas que s'aprecie dol o negligència greu podrà exigir-se la responsabilitat civil o penal que corresponga.   
S'informa que, d'acord amb l'article 172.2.c), serà procedent la indemnització econòmica substitutòria, ja que el dret de les finques aportades, una vegada deduïda la retribució en espècie a l'urbanitzador, resulta inferior al 15% de la parcel·la mínima edificable.   
Les al·legacions que, en el seu cas, foren formulades seran presentades davant l'Ajuntament de Buñol, carrer del Cid, 20.  
I a fi de dotar de les màximes garanties al procediment, a l'empara de l'establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o sent coneguda, és desconegut el seu domicili; així com respecte de qualssevol altres titulars de béns i drets afectats per l'actuació, la titularitat, la identitat o el domicili dels quals, no consten en el present procediment.   
Cheste, 11 d'agost de 2006.. El president: Juan Francisco Martínez Rodríguez.